שגריר ארצות הברית בישראל

שגריר ארצות הברית בישראל (באנגלית: United States Ambassador to Israel) הוא הנציג הרשמי של ארצות הברית במדינת ישראל.

מושבו של השגריר הוא בשגרירות ארצות הברית בישראל הממוקמת ממאי 2018 בירושלים.

בנוסף לשגרירות בירושלים, לארצות הברית סניף שגרירות הממוקם בתל אביב.

בשנים 2011–2025 כיהנו בתפקיד רק שגרירים יהודים.

השגריר
השגריר הראשון של ארצות הברית בישראל היה ג'יימס מקדונלד. שעות לאחר הכרזת העצמאות של מדינת ישראל, הכירה ארצות הברית בישראל דה פקטו, ומקדונלד מונה בחודש אוגוסט 1948 לנציג הדיפלומטי הראשון של ארצות הברית בישראל בדרגת ציר. לאחר הכרתה דה יורה של ארצות הברית במדינת ישראל ב-1 בפברואר 1949, הועלה מקדונלד מדרגת ציר לדרגת שגריר.

שגריר ארצות הברית בישראל מדצמבר 2021 עד אוגוסט 2023 היה תומאס ריצ'רד ניידס. ניידס סיים תפקידו ביולי 2023. ושמילאת את מקומו סטפני האלט.

ב-5 בספטמבר 2023 הודיע נשיא ארצות הברית, ג'ו ביידן שבכוונתו למנות את ג'ק לו לשגריר ארצות הברית בישראל. ב-31 באוקטובר אישר הסנאט האמריקאי את המינוי וב-5 בנובמבר 2023 מסר לו  את כתב האמנה לנשיא המדינה, יצחק הרצוג.

ב-12 בנובמבר 2024 הודיע הנשיא הנבחר של ארצות הברית, דונלד טראמפ כי ימנה את מייק האקבי לשגריר ארצות הברית בישראל. ב-9 באפריל 2025 אישר הסנאט האמריקאי את מינויו של האקבי לתפקיד השגריר ברוב של 53 תומכים מול 46 מתנגדים וב-21 באפריל 2025 מסר האקבי את כתב האמנה לנשיא המדינה, יצחק הרצוג.

בית השגריר
מעון שגריר ארצות הברית בישראל שימש לאורך השנים כמשכן הרשמי של שגרירי ארצות הברית בישראל. מיקומו שונה לאורך הזמן בהתאם למדיניות ארצות הברית ומעמדה הדיפלומטי של ירושלים.

 הרצליה פיתוח (1962–2020) 
בשנת 1962 רכשה ממשלת ארצות הברית מגרש בשטח של כ־5 דונם ברחוב גלי תכלת 40 בהרצליה פיתוח. על פי רישום הטאבו, הבעלות נרשמה על שמו של מזכיר המדינה האמריקאי. הווילה נבנתה בשנת 1964 ומאז שימשה כמעונו הרשמי של השגריר. המבנה ממוקם על מצוק המשקיף לנוף פנורמי של הים התיכון, וכולל שטח בנוי של 927 מ"ר בשתי קומות, עם שישה חדרים, שישה חדרי אמבטיה ובריכת שחייה.

בשנת 2020, בעקבות החלטת נשיא ארצות הברית דונלד טראמפ להעביר את שגרירות ארצות הברית לירושלים ולהכיר בה כבירת ישראל, הוחלט למכור את מעון השגריר בהרצליה.הנכס נמכר במכרז לאיל ההון שלדון אדלסון תמורת סכום של 84 מיליון דולר.

 ירושלים (משנת 2022) 
במאי 2022 הגישה שגרירות ארצות הברית בישראל בקשה רשמית למשרד החוץ הישראלי להכיר בביתו החדש של שגריר ארצות הברית, טום ניידס, כמעון הרשמי של השגריר. הבית ממוקם ברחוב עמק רפאים, בפינת רחוב יאשיהו ודג'ווד, בלב שכונת המושבה הגרמנית בדרום ירושלים.

ניידס, שהגיע לישראל במחצית השנייה של 2021, התגורר בתחילה בדירה קטנה במלון "וולדורף אסטוריה" בירושלים, אך בשל חוסר אפשרות לארח באופן רשמי, חיפשה השגרירות מבנה ראוי שישמש כמעון רשמי. המבנה שנבחר הוא בית ערבי קלאסי שעליו נבנו שתי קומות נוספות, וכולל שלוש קומות וחצר גדולה. לצורכי אבטחה נוספו חומה גבוהה, מצלמות, עמדת שמירה ואמצעים נוספים. בדצמבר 2025 עבר השגריר להתגורר בבית בשכונת טלביה.

שגרירי ארצות הברית בישראל
+מספרדיוקןשםתאריך מינויתאריך מסירת כתב האמנהתאריך סיום תפקידתקופת כהונה 1  100px  ג'יימס מקדונלד  18 במרץ 1949  28 במרץ 1949  13 בדצמבר 1950  2  100px  מונט ביין דייוויס 1 בפברואר 1951  26 בפברואר 1951  26 בדצמבר 1953 3  100px  אדוארד לוסון  9 באפריל 1954  12 בנובמבר 1954  17 בפברואר 1959 4  100px  אוגדן ריד  5 ביוני 1959  2 ביולי 1959  19 בינואר 1961 5  100px  וולוורת ברבור  11 במאי 1961  12 ביוני 1961  19 בינואר 1973 6  100px  קנת קיטינג  22 ביוני 1973  28 באוגוסט 1973  5 במאי 1975  7  100px  מלקולם טון  9 ביוני 1975  10 ביולי 1975  27 בדצמבר 1976  8  100px  סמואל לואיס  26 באפריל 1977  25 במאי 1977  31 במאי 1985 9  100px  תומאס פיקרינג  12 ביולי 1985  6 באוגוסט 1985  28 בדצמבר 1988 10  100px  ויליאם בראון  22 בנובמבר 1988  29 בדצמבר 1988  7 בינואר 1992 11  100px  ויליאם הרופ  21 בנובמבר 1991  21 בינואר 1992  7 במאי 1993 12  100px  אדוארד ג'רג'יאן  22 בנובמבר 1993  13 בינואר 1994  9 באוגוסט 1994 13  100px  מרטין אינדיק  4 במרץ 1995  10 באפריל 1995  27 בספטמבר 1997 14  100px  אדוארד ווקר  10 בנובמבר 1997  24 בדצמבר 1997  23 בינואר 2000 15  100px  מרטין אינדיק  16 בנובמבר 1999  25 בינואר 2000  13 ביולי 2001 16  100px  דן קרצר  12 ביולי 2001  18 ביולי 2001  17 ביולי 2005 17  100px  ריצ'רד ג'ונס  2 באוגוסט 2005  26 בספטמבר 2005  27 באפריל 2008  18  100px  ג'יימס קנינגהם  30 ביוני 2008  17 בספטמבר 2008  יוני 2011  19  100px  דן שפירו  8 ביולי 2011  3 באוגוסט 2011  20 בינואר 2017 20  לא ממוסגר|100x פיקסלים  דייוויד פרידמן  29 במרץ 2017  16 במאי 2017  20 בינואר 2021   21  לא ממוסגר|100x פיקסלים  תומאס ריצ'רד ניידס  3 בנובמבר 2021  5 בדצמבר 2021  21 ביולי 2023   22  לא ממוסגר|100x פיקסלים  ג'ק לו  31 באוקטובר 2023  5 בנובמבר 2023  20 בינואר 2025 23לא ממוסגר|100x פיקסליםמייק האקבי9 באפריל 202521 באפריל 2025מכהן

קישורים חיצוניים



הערות שוליים

*
קטגוריה:שגרירי ארצות הברית
קטגוריה:יחסי ארצות הברית – ישראל